***A helyi felhívás címe:***

*Térségi marketing program*

***A helyi felhívás kódszáma:***

*VP6-19.2.1.-59-2-17*

A HACS teljes tervezési területét (42 település) lefedő, térségben működő szervezetek együttműködésével megvalósuló marketing tevékenység végzése lehetőség szerint minél több marketing eszköz alkalmazásával a térség idegenforgalmi versenyképességének megőrzése, illetve növelése érdekében.

**1. A rendelkezésre álló forrás**

A felhívás meghirdetésekor a támogatásra rendelkezésre álló tervezett keretösszeg: **18.000.000 Ft**.

**2. A projekt keretében megvalósítandó tevékenységek:**

**2.1. Választható, önállóan támogatható tevékenységek:**

* Térségi arculat kialakítása, fejlesztése
* Marketing anyagok készítése, fejlesztése
* Látogatói infrastruktúra fejlesztése
* Túraútvonalak, tematikus útvonalak fejlesztése, csomagajánlatok kidolgozása
* Tematikus szakmai rendezvények megvalósítása, rendezvényeken való részvétel, kommunikációs kampányok megvalósítása
* Térségi marketinget támogató képzések

**2.2. Kötelezően megvalósítandó, önállóan nem támogatható tevékenységek:**

Kötelező tájékoztatás és nyilvánosság biztosítása.

**2.3. Választható, önállóan nem támogatható tevékenységek:**

* Projektelőkészítés részeként az alábbi tevékenységek támogatása: Szükséges előzetes tanulmányok, engedélyezési dokumentumok, műszaki tervek, kiviteli és tendertervek elkészítése. Előkészítéshez kapcsolódó egyéb szakértői tanácsadás, szolgáltatások. Közbeszerzési eljárások lebonyolítása.
* Mérnöki feladatok Az építőipari kivitelezési tevékenységről szóló 191/2009. (IX. 15.) Korm. rendelet [a továbbiakban e melléklet alkalmazásában: 191/2009. (IX. 15.) Korm. rendelet] szerinti építési műszaki ellenőri szolgáltatás, tevékenység. Egyéb mérnöki és szakértői tevékenység.
* A projekt megvalósítási időszakában végzett projektmenedzsment tevékenységhez igénybe vett szakértői szolgáltatás. Projektmenedzsment személyi jellegű ráfordítása.
* A térség turisztikai látnivalóival, attrakcióival, szolgáltatásaival kapcsolatos tájékoztatást végző, térségi hatókörű információs pont kialakítása és működtetése eszközbeszerzéssel és kapcsolódó szakértők (személyi költségek) biztosításával

**3. A projekt keretében nem támogatható tevékenységek:**

A felhívás keretében a 2. pontban meghatározott tevékenységeken túlmenően más tevékenység nem támogatható, különös tekintettel az alábbi tevékenységekre:

* nem térségi hatókörű marketing anyag készítése.
* a látogatói infrastruktúra fejlesztése érdekében végzett kisléptékű építési, felújítási tevékenységeken kívül egyéb építési tevékenységek.
* a támogatást igénylő által megszervezett rendezvény és képzés vonatkozásában: kizárólag egy adott gazdasági társaság érdekeinek és
* termékeinek bemutatását célzó termékbemutató, rendezvény vagy képzés.
* használt gépek, berendezések, eszközök beszerzése.

**4. A projekt végrehajtására rendelkezésre álló időtartam:**

A projekt fizikai befejezésére a projekt megkezdését, vagy amennyiben a projekt a támogatói okirat/ kézbesítéséig nem kezdődött meg, a támogatói okirat kézbesítését követően legfeljebb 24 hónap áll rendelkezésre.

**5. A projekt területi korlátozása:**

A felhívásra kizárólag a Lenti és Térsége Vidékfejlesztési Egyesület LEADER Helyi Akciócsoport (HACS) illetékességi területén működő szervezetek nyújthatnak be kérelmet.

**6. Indikátorok:**

A térség vonzerejét növelő elkészült marketing eszközök és kampányok száma: 6 db

**7. Támogatást igénylők köre:**

Jelen felhívásra támogatási kérelmet nyújthatnak be:

* Egyéb egyesület (529)
* Nonprofit korlátolt felelősségű társaság (572)

**8. Támogatási kérelmek benyújtásának határideje:**

Jelen felhívás keretében a helyi támogatási kérelem benyújtására 2018.02.05 naptól 2018.11.30 napig van lehetőség. Az első benyújtási szakasz zárónapja: 2018.03.23.

**9. Támogatás mértéke, összege:**

A támogatás maximális mértéke valamennyi támogatást igénylő esetében 95%, az igényelhető vissza nem térítendő támogatás összege maximum 18.000.000 Ft.

**10. Egyéb:**

* Kizárólag a Lenti és Térsége Vidékfejlesztési Egyesület illetékességi területén a felhívás megjelenésének időpontjában bejelentett székhellyel, vagy telephellyel/fiókteleppel rendelkező kérelmezők nyújthatnak be támogatási kérelmet.
* Csak a teljes térséget (42 település) lefedő marketing tevékenység támogatható.
* A pályázat indokoltságának alátámasztására a pályázó szervezetnek egy minimum 30 oldalas szakmai koncepciót kell készítenie a felhívás mellékletét képező formanyomtatvány szerint.